વાત જાણે એમ બની કે જિજ્ઞેસભાઈની નાની દીકરી જે ૨૫ વર્ષની અને એમ.કોમ. થયેલી હતી. હવે તેના માટે સારા ઘરની અને સંસ્કારી છોકરાની શોધ ચાલુ જ હતી એવામાં આ ઘટના બની ગઈ અને મારી હિંમત, પ્રમાણિકતા અને ઈનામની કશી લાલચ વિના બાળક તેમને સુપરત કર્યું તેથી હું એમના દિલમાં વસી ગયો અને પોતાની દીકરીનું માગું લઈ ને તેઓ મારે ઘરે આવ્યા હતા. પછી તો મારું લગન થયું અને તેમના શિપઉધોગમાં જ મને સારી જગ્યા- અરે ઊંચી જગ્યા આપી. છોકરી અને છોગામાં નોકરી બંને મળ્યાં. (આને પણ સગાવાદ જ કહેવો ને ?) ખેર, ઈશ્વર દે છે ત્યારે છપ્પર ફાડકે દે છે.